ອິນເດຍຈະຮ້ອງຂໍ ໃຫ້ປະຕິຮູບ ສະພາຄວາມໝັ້ນຄົງ
ນາຍົກອິນເດຍ ຈະຮຽກຮ້ອງ ໃຫ້ປະຕິຮູບ ສະພາຄວາມໝັ້ນຄົງ ອົງການສະຫະປະຊາຊາດ ໃນຄຳປາໄສ ຕໍ່ສະມັດຊາໃຫຍ່
ເປັນທີ່ຄາດກັນວ່າ ນາຍົກລັດຖະມົນຕີອິນເດຍທ່ານ Manmohan Singh ຈະຮຽກຮ້ອງໃຫ້ ມີການປ່ຽນແປງ ກ່ຽວກັບການເປັນສະມາຊິກຂອງສະພາຄວາມໝັ້ນຄົງອົງການສະຫະປະຊາ ຊາດ ເວລາທ່ານກ່າວຄຳປາໄສຕໍ່ກອງປະຊຸມສະມັດຊາໃຫຍ່ສະຫະປະຊາຊາດໃນວັນເສົາມື້ນີ້ ອິນເດຍແມ່ນນຶ່ງຈຳນວນຫຼາຍໆປະເທດທີ່ຄາດຫວັງວ່າ ຈະໄດ້ເປັນສະມາຊິກຖາວອນຂອງ ສະພາຄວາມໝັ້ນຄົງ ຖ້າຫາກມີການປ່ຽນແປງເກີດຂຶ້ນ ນອກນັ້ນທ່ານ Singh ຍັງຈະຊຸກຍູ້ໃຫ້ກອງປະຊຸມນາໆຊາດດັ່ງກ່າວສ້າງຕັ້ງອົງການລະດັບ ໂລກເພື່ອຕໍ່ຕ້ານກັບພວກກໍ່ການຮ້າຍ ທີ່ອົງການສະຫະປະຊາຊາດໃນມື້ວານນີ້ປະທານາທິບໍດີອີຣັກທ່ານ Jalal Talabani ບອກ ໃຫ້ Turkey ແລະອີຣ່ານຢຸດເຊົາການຖິ້ມລະເບີດໂຈມຕີຕໍ່ເຂດ Kurdistan ໃນພາກເໜືອ ຂອງອີຣັກ ບ່ອນທີ່ສົງໄສວ່າກຸ່ມກະບົດຊາວ Kurd ພວມທຳການປະຕິບັດງານຢູ່ນັ້ນ ທ່ານ Talabani ກ່າວຕໍ່ບັນດາສະມາຊິກຂອງສະມັດຊາໃຫຍ່ສະຫະປະຊາຊາດວ່າ ການຖິ້ມ ລະເບີດໂຈມຕີເຫຼົ່ານີ້ ເຮັດໃຫ້ພົນລະເຮືອນຈຳນວນຫຼວງຫຼາຍຕ້ອງໄດ້ຮັບເຄາະ ທ່ານຮຽກ ຮ້ອງໃຫ້ Turkey ແລະອີຣ່ານ ດຳເນີນການທາງດ້ານການທູດແລະການເຈລະຈາ ເພື່ອຫຼຸດ ຜ່ອນຄວາມເຄັ່ງຕຶງກັບພວກກະບົດຊາວ Kurd ນອກນັ້ນທ່ານ Talabani ຍັງໄດ້ເຊື້ອເຊີນໃຫ້ປະເທດຕ່າງໆໄປລົງທຶນໃນອີຣັກໂດຍເວົ້າວ່າ ອີຣັກໄດ້ຟື້ນຟູຄວາມເຂັ້ມແຂງຄືນແລ້ວຫຼັງຈາກໄດ້ເກີດສົງຄາມພາຍໃນແລະພາຍນອກເປັນ ເວລາຫຼາຍທົດສະວັດຕະຫຼອດທັງການລົງໂທດຂອງນາໆຊາດ ທ່ານເວົ້າວ່າ ອີຣັກພວມດຳ ເນີນງານກ່ຽວກັບຮ່າງກົດໝາຍ ເພື່ອປົກປ້ອງຄຸ້ມຄອງພວກນັກລົງທຶນແລະທຶນຮອນຂອງ ພວກເຂົາເຈົ້າ ການອະພິປາຍຢູ່ທີ່ກອງປະຊຸມສະມັດຊາໃຫຍ່ສະຫະປະຊາຊາດຈະດຳເນີນຕໍ່ໄປຈົນຮອດມື້ ວັນສຸກ ອາທິດໜ້າ